Neljapäevasest seminarist ja testi vastuseks - Kasepää vald on ümber Mustvee linna, Peipsi kaldal, üsna keskel, Mustveest tegelikult allapoole, lõunasse. Selle valla keskuseks on kuulus ridaküla pikkusega 7 km (kui õigesti mäletan), mida soovitaksin kõigile väliskülalistele näidata, sest sealne meeleolustik on tõeliselt eriline, mõnus ja arhailine, hoolimata viimaste aastate sinnagi jõudnud remondibuumist. Sealse vallaesindaja sõnul on aga üks märksõna kohalike kohta, mis mulle meelde jäi, et sinna tulevad oma suvekodudesse-taludesse tagasi paljud pensioniealised endised kohalikud, enda sõnul surma ootama. Nooremad põlvkonnad neil reeglina külas ei käi ja nii nad ongi seal siis vanad ja üksi. Nad tulevad koju surema…